Ngongógóle te ná, anɔ̌n á ngazu, á dzyé dzāl á túd, kíkídígi, eyɔ̌n é mān yalǐ dzāl. 14Á man eyɔ̌n é ngáman, sí yǎ ńkōd ńnam e dzyé fɔ́ɔ́ ai bǎn byə́m, bǎn fɛ̄s bə́ byə́m, anə́ mə̄tâg. 15Bɔ́n bə́ Ísraɛ̂l bə́ ngáyi yén, bɔ́ nâ: ‘‘Mán hu”, nálā wátian nâ: “Dzé dzī !’’ Amú bə́ ngábə́ yəmə̌g kig dzóm bēn. Mósɛs nyé ai bɔ́ nâ: ‘‘Ḿbāŋála yǎ Ńtondôbə a lóm mínā nyɔ́lɔ̄ nə́ mǐ di. 16Ǹtondôbə a ngábénde, ású é dzóm dzī nâ myǎyi dzɔ́ kōan, mod ósə yǎ ábə̄ mínā, ábím á nə̄ dzǎm dí, myǎyi nɔŋ dzād dzyá ású mod ósə, anə́ ndá ású é tâŋ bod é nə étēde.”